**Félag eldri borgara á Akureyri**

**2. stjórnarfundar EBAK 8. maí 2019 kl. 13.**

**Mættir**: Haukur Halldórsson formaður, Margrét Pétursdóttir varaformaður, Dóra S. Jónasdóttir gjaldkeri, Hallgrímur Gíslason ritari, Garðar Lárusson, Nanna Þórsdóttir, Egill Jónsson, Sigurður Harðarson og Torfhildur Þorgeirsdóttir.

**Fjarverandi**: Birgir Björn Svavarsson.

1. **Fundarsetning.** Formaður setti fund kl. 13.00.
2. **Fundargerðir** til yfirferðar/afgreiðslu:

a) 12. stjórnarfundur 13. mars 2019. Samþykkt.

b) 13. stjórnarfundur 28. mars 2019. Afgreiðslu frestað

c) Aðalfundur 1. apríl 2019. Fundargerðin er langt komin í vinnslu, það vantar eina skýrslu.

Röð varamanna var staðfest og er röðin þessi: 1. Egill Jónsson, 2. Sigurður Harðarson og 3. Torfhildur Þorgeirsdóttir.

d) 1. stjórnarfundur 3. apríl 2019. Fundargerðin var samþykkt.

1. **Skráning í dagbók** í viðveru stjórnarmanna á skrifstofu yfirfarin og rædd. Haukur var 3. apríl, spurt var um afsláttarbók, 1 gekk í félagið og 1 kom í almennt spjall. Formaður skýrði frá mistökum við gerð afsláttarbókarinnar. Afsláttarlisti fyrir Akureyri verður settur inn í bókina. Garðar var 10. apríl. 1 nýr félagi, ein fyrirspurn kom vegna nýrra félagsskírteina og önnur vegna ræstinga á sumardaginn fyrsta. Dóra og Torfhildur voru 17. apríl, Garðar leit við. Birgir var 24. apríl, 1 umsókn um félagsaðild og tilkynning um breytt netfang.
2. **Viðvera á skrifstofu** næstu miðvikudaga: 8. maí: Sigurður Harðarson. 15. maí: Egill og Nanna. 22. maí: Margrét 29. maí: Hallgrímur.
3. **Næsti stjórnarfundur EBAK:** Ákveðið var að hafa fundinn 5. júní kl. 13 -15.
4. **Verkefni milli stjórnarfunda:**

a) Landsþing LEB. Haukur sagði lítillega frá þinginu, sem hefði tekist vel þótt undirbúningur hefði mátt vera betri.

b) Ályktun aðalfundar og breyting í öldungaráði. Hallgrímur sagði frá því að öldungaráði verður boðið að tilnefna fulltrúa í starfshóp um heilsueflandi samfélag. Nanna benti á viðtal við leiðbeinanda á Bjargi þar sem m.a. var rætt um frístundakort eldri borgara. Ritari upplýsti um fulltrúa í öldungaráði. Frá Akureyrarbæ eru Helgi Snæbjarnarson formaður, Arnrún Halla Arnþórsdóttir og Elías Þorbjörnsson. Til vara Halla Björk Reynisdóttir, Guðmundur Baldvin Guðmundsson og Guðný Friðriksdóttir. Frá EBAK: Sigríður Stefánsdóttir varaformaður, Valgerður Jónsdóttir og Halldór Gunnarsson. Til vara: Hallgrímur Gíslason, Hrefna Hjálmarsdóttir og Hjörleifur Hallgríms Herbertsson. Frá Heilbrigðisstofnun Norðurlands: Eva Björg Guðmundsdóttir og til vara Bergþóra Stefánsdóttir.

c) Gönguklúbbur. Undirbúningsfundur verður kl. 16 mánudaginn 13. maí. Þar verður rætt um skipulag ferðanna, umsjónarmenn og göngustjóra.

Torfhildur benti á að EBAK hefði átt að eiga fulltrúa í 1. maí göngunni, þar hefðu verið nokkur spjöld með áherslu á kjör eldri borgara. Haukur sagði frá viðamiklum 1. maí hátíðarhöldum á Húsavík.

1. **LEB blaðið – Dreifing.** Dreifingin á síðasta blaði tókst ekki sem skyldi og mun EBAK sjá um hana að þessu sinni. Blaðið fer bara til félagsmanna í félögum eldri borgara. Lagfæra þarf mörg heimilisföng. Torfhildur, Nanna, Garðar, Sigurður og Dóra eru til í bera saman heimilisföng og setja límmiða á blöðin miðvikudaginn 15. maí kl. 13.
2. Búf**esti hsf.** Tölvupósti frá Búfesti var dreift. Hugmynd er uppi um að hefja skipulagsvinnu í Holtahverfi (Jötunfelli/Bárufelli) vegna fyrirhugaðra byggingaframkvæmda. Kannað verður hvort húsnæðisnefnd félagsins er til í að vera tengiliður við Búfesti. Umræður urðu um málið.
3. **Sumarstarf félagsmiðstöðvanna.** Opið verður í Víðilundi í sumar og annast starfsmaður þar opnunina. Finna þarf út verkaskiptingu starfsmanna í Bugðusíðu vegna sumarleyfa. Opið verður væntanlega kl. 9 - 13. Stofnaður verði hópur bakhjarla til að annast aðstoð eins og með þarf.
4. **Tölvukennsla.** LEB hefur gefið út leiðbeiningar bækling fyrir IPAD spjaldtölvur og hyggst útbúa bækling fyrir Androud kerfið. Sigurður sagði að þeir Garðar hefðu skoðað tölvur og munu þeir kaupa fjórar tölvur hjá Símanum. Ákveðið var að auglýsa kynningu á verkefninu í félagsmið-stöðinni í Bugðusíðu föstudaginn 17. maí kl. 10.
5. **Námskeiðahald á haustönn.** Margrét var búin að hitta Bergljótu forstöðumann tómstundamála uppi í Víðilundi. Hún sagði að Hólmfríður formaður fræðslunefndar hefði talað við sig. Fræðslunefnd mun vera búin að skipuleggja námskeiðahald á haustönn. Matreiðslunámskeið verður væntanlega haldið í haust. Skriðsundsnámskeið verður sett aftur á dagskrá í haust.
6. **Skipun í notendaráð** félagsmiðstöðvanna í Bugðusíðu og Víðilundi (sjá 7. grein samþykkta EBAK). Hulda Eggertsdóttir og Linda Sigfúsdóttir voru samþykkt sem aðalmenn og Egill Jónsson til vara.
7. **Styrkbeiðnir.** Beiðni hefur borist frá göngunefnd um styrk til að greiða rútuferðir frá og til félagsmiðstöðvanna upp í Kjarnaskóg á þriðjudagsmorgnum í 12. skipti, kr. 312.000. Einnig hefur borist beiðni frá kórnum Í fínu formi. Ákveðið var að styrkja kórinn um 250.000 til að greiða stjórnanda og undirleikara.
8. **Önnur mál:**

a) **Erindi frá Húna EA**. Framlag til Húna frá Akureyrarbæ er háð því skilyrði að eldri borgurum sé boðið í eina skemmtiferð á árinu. Búið er að hafa samband við ferðanefnd sem sér um málið.

b) **Grái herinn** sendi stefnuyfirlýsingu sína um ákvörðun sína um að fara í mál við ríkið vegna baráttu fyrir mannsæmandi kjörum og virðingu við eldri borgara.

c) **Boð á aðalfund SAK**. Formaður hyggst mæta á fundinn.

d) **Skráning viðburða.** Margrét minntist á nauðsyn þess að ákveða hvernig skráningu á þátttöku verður háttað. Ákveðið að vísa málinu til framkvæmdaráðs.

Fundi slitið kl. 15.06.

Hallgrímur Gíslason ritaði fundargerð.